ร็อดเจอร์ส สุดช็อก บาโลเตลลี ตกเป็นเป้าเหยียดผิวออนไลน์
นายใหญ่ของทีมหงส์แดงสุดช็อก หลังทราบว่าลูกทีมจอมกวนอย่าง มาริโอ บาโลเตลลี ตกเป็นเป้าหมายเหยียดผิวทางโซเชียลมีเดียเป็นอันดับหนึ่งในเมืองผู้ดี หลังองค์กรต่อต้านการเหยียดผิวเผยผลการสำรวจ พร้อมกระตุ้นเตือนให้แฟนบอลทุกคน เคารพในความเป็นมนุษย์และความเท่าเทียมทางเชื้อชาติในโลกยุคปัจจุบัน,สำนักข่าวต่างประเทศ รายงานวันที่ 18 เม.ย.ว่า แบรนแดน ร็อดเจอร์ส ผู้จัดการทีมลิเวอร์พูล ออกโรงแสดงความประหลาดใจหลังทราบข่าวว่า มาริโอ บาโลเตลลี หัวหอกเจ้าปัญหาของทีม ตกเป็นเป้าในการเหยียดผิวทางโซเชียลมีเดียมากที่สุด,คิก อิท เอาท์ องค์กรต่อต้านการเหยียดผิว ได้เผยผลการสำรวจก่อนหน้านี้ว่า หัวหอกทีมชาติอิตาลี ถูกกระทำด้านการเหยียดเชื้อชาติมากที่สุดในอังกฤษ โดยในระหว่างเดือนสิงหาคม ปี 2014 ถึง เดือนมีนาคม ปี 2015 กองหน้าวัย 24 ปี รายนี้ ได้รับข้อความกว่า 8,000 ครั้ง ที่ส่อไปในแนวการเหยียดผิว,โดยหลังการเปิดเผยข้อมูลดังกล่าว แบรนแดน ร็อดเจอร์ส นายใหญ่ของทีมหงส์แดง ได้ออกมาแสดงความประหลาดใจ และตกใจที่ลูกทีมได้รับการปฏิบัติที่ไม่เหมาะสมจากแฟนบอลในอังกฤษ,ผมตกใจเป็นอย่างมากเมื่อทราบข่าวดังกล่าว มันเป็นข้อความที่ไม่เหมาะสมไม่ว่าจะกับใครก็ตาม เราสนับสนุนทุกองค์กรที่พยายามป้องกันและคัดกรองพฤติกรรมอันน่ารังเกียจดังกล่าวของแฟนบอลให้หมดไปจากสังคม เพราะทุกคนมีความเป็นมนุษย์ที่เท่าเทียมกันหมดในศตวรรษนี้ ร็อดเจอร์ส เผย.
นายใหญ่ของทีมหงส์แดงสุดช็อก หลังทราบว่าลูกทีมจอมกวนอย่าง มาริโอ บาโลเตลลี ตกเป็นเป้าหมายเหยียดผิวทางโซเชียลมีเดียเป็นอันดับหนึ่งในเมืองผู้ดี หลังองค์กรต่อต้านการเหยียดผิวเผยผลการสำรวจดังกล่าว
มาริโอ บาโลเตลลี,แบรนแดน ร็อดเจอร์ส,ผู้จัดการทีมลิเวอร์พูล,ลิเวอร์พูล,หงส์แดง,เหยียดผิว,คิก อิท เอาท์,ข่าว,ข่าวกีฬา,ไทยรัฐออนไลน์